**PROCEDIMENT DE PROVA DE SEGUIMENT/ AVENÇ TESI DOCTORAL**

**Doctorat en Antropologia Social I Cultural, UAB**

**Introducció**

La prova de seguiment/avenç té lloc després de l'admissió al Doctorat, una vegada a l'any, i consisteix en una presentació per part del/de la doctorand/a de la marxa del treball de tesi realitzat fins al moment. La superació d’aquesta prova és condició necessària per a procedir amb la matrícula de l’any següent.

L'objectiu d'aquesta prova és assegurar el bon ritme de treball i dedicació a la tesi doctoral per part dels/les doctorands/as, de cara a assegurar la qualitat de les tesis resultants.

**Calendari de la prova**

La prova de seguiment té lloc una vegada a l'any, a una data programada entre juny i setembre. A principis de cada any, la Coordinació de Doctorat realitza el sorteig de la Comissió de Seguiment (tribunal) i envia la seva composició a l'Escola de Doctorat, així com les dates de celebració de les proves, en funció de les quals s'estableix també la data de lliurament de l'Informe dels/les doctorands/as i els seus directors/es (mínim deu dies abans de la prova). La confirmació de la data, l'horari i lloc exactes de les proves s'estableixen posteriorment, aproximadament un mes abans de la prova. La Coordinació de Doctorat confirma amb la Comissió de Seguiment la data de celebració de les proves.

Un cop establerta la data, lloc i franja horària, la Coordinació procedeix al sorteig de l'ordre d'intervenció dels/les doctorands/as, convoca la prova i ho comunica als/ a les doctorands/es, els directors/es i a les Comissions de Seguiment.

**Característiques i condicions de la prova**

***Tipus de prova***

En general, la primera prova de seguiment/avanç de tesi és una prova oral i comprèn la presentació i la defensa del projecte de tesi segons la pauta prevista. Les proves segona (i eventualment tercera i quarta si la matrícula és a temps parcial) impliquen la presentació dels avenços de tesi, també segons una pauta. La darrera prova és la presentació dels resultats en forma de comunicació a una jornada científica, seguint també un model previst en el document corresponent.

La prova es *presencial*, però en casos excepcionals justificats per a fins de recerca, les proves segona i successives poden ser no presencials. En aquests casos, l'alumne/a ha de demanar autorització a la Comissió Acadèmica del Programa de Doctorat escrivint un missatge a la Coordinadora ([MirandaJessica.Lubbers@uab.cat](mailto:MirandaJessica.Lubbers@uab.cat)) com a mínim un mes abans de les proves, motivant l'absència, amb una còpia al/a la Director/a de tesi. El Director/a haurà de confirmar el seu acord amb la no assistència. En cas de no assistència, l'informe de la darrera prova tindrà el format de les proves intermèdies (la segona prova).

Els/les doctorands que estan de baixa mèdica o voluntària hauran de participar en els seguiments si no han estat de baixa durant tot el curs acadèmic; poden contactar amb la coordinació per a determinar el format de la prova.

***Documentació a presentar i criteris d'avaluació***

Els/les doctorands/es que es presentin a la prova han de lliurar abans de la data indicada per al lliurament, un *Informe d'avenç de tesi* (el model del qual està disponible a la web del Departament en català, castellà i angles; <http://www.uab.cat/web/la-docencia/doctorat-en-antropologia-enllac-i-documents-1275458348012.html>), i el informe es pot escriure en qualsevol d’aguests idiomes. El model d'informe varia segons el moment de la realització de la prova (depenent de si és la primera prova que es realitza, o si es tracta de la prova intermèdia o darrera). Annex a l'informe, es lliurarà també un *Currículum Vitae (CV) actualitzat* i, en el cas de tractar-se de la prova intermèdia o darrera, s’afegeix *l'informe presentat en la prova anterior*. En el cas de gaudir d’una beca predoctoral, el candidat/a pot lliurar l’informe anual de la beca com a informe de seguiment, amb el currículum vitae.

Aquests documents han de lliurar-se, signats pel / per la director/a de la tesi, en paper, per duplicat, en el cas de la primera prova, a la Secretaria del Departament d'Antropologia Social i Cultural, i enviar-se la mateixa data per correu electrònic en format Word o RTF a la Coordinació de Doctorat ([MirandaJessica.Lubbers@uab.cat](mailto:MirandaJessica.Lubbers@uab.cat)) i a la Secretaria del Departament ([d.antropologia@uab.cat](mailto:d.antropologia@uab.cat)), en un sol correu-e amb l’assumpte “SEGUIMENT DOCTORAT”. En el cas de la segona prova i successives, tota la documentació es pot lliurar en format digital por correu electrònic, inclosos el CV i els documents de seguiment dels cursos anteriors (tot en un sol correu-e amb l’assumpte “SEGUIMENT DOCTORAT”), a la Secretaria del Departament ([d.antropologia@uab.cat](mailto:d.antropologia@uab.cat)) amb còpia a la Coordinació del Doctorat ([MirandaJessica.lubbers@uab.cat](mailto:montserrat.ventura@uabcat)).

El/la director/a/es/as de la tesi enviarà/enviaran a la Coordinació de Doctorat i a la Secretaria del Departament el *seu informe* d’aproximadament una pàgina, sobre les activitats formatives i els avenços realitzats pel / per la doctorand/a (el model del qual està disponible a la intranet de la UAB i en la pàgina web del departament esmentada anteriorment; “[Model d'informe del director del seguiment anual RD 99/2011 (18/07/2013)](https://xpv.uab.cat/doc/,DanaInfo=.aiovuesk0Gwy6mM8prQw.,SSL+2013_18_07_2013_RD_99_2011_model_informe_director_seguiment_anual)”).

El criteri fonamental d'avaluació es basa en la qualitat científica del projecte de tesi o dels avenços de tesi deduïble de l'informe presentat i, si escau, de la prova oral. Es tindran en compte també els resultats d'investigació (participació en congressos, publicacions, etc.) realitzats en relació amb el projecte d'investigació doctoral durant l'any avaluable, inclosos en el CV i en el projecte de recerca (el primer any) i el document de seguiment (els anys posteriors).

***Estructura i avaluació de la prova***

La Comissió de Seguiment avaluadora de la prova està composta per tres membres, que han de ser doctors i no necessàriament membres del professorat del Programa de Doctorat que convoca la prova, sempre que reuneixin els mateixos requisits que un membre d’un tribunal de tesi. El tercer membre és d'ofici el/la coordinador/a de Doctorat en cada cas. Els altres dos membres de la Comissió de Seguiment han d'assumir les tasques de President/a i Secretari/a. El/La coordinador/a de Doctorat exercirà sempre de Vocal en el tribunal.

En tots els casos presencials, els temps de realització de la prova són els següents:

1) Presentació del doctorand/a (es possible utilitzar un software de presentació com ara PowerPoint): màx. 10 minuts.

2) Intervenció del tribunal: màx. 10 minuts cada membre.

3) Rèplica del doctorand/a: màx. 5 minuts.

En el cas de les proves sense caràcter presencial, el tribunal es reuneix i delibera sobre els informes de seguiment presentats per escrit pels/per les candidats/es i els seus directors/es. El(s)/la/les director/a/s/es pot/poden estar present(s) si ho desitja/desitgen (en cas de proves sense caràcter presencial, és millor indicar-ho prèviament als membres de la comissió).

Després de la prova, la Comissió de Seguiment redacta una acta d'avaluació segon el model distribuït por el/la coordinador/a, que conté un informe d'avaluació i una resolució. L'informe és únic (col·lectiu) i confidencial. El seu contingut ha de ser escarit, precís i consensuat; el redacta el/la Secretari/a de la comissió i el signen els tres membres. La resolució de la prova té quatre possibilitats: “avaluació positiva”, “avaluació positiva amb observacions”, “avaluació negativa” de l'avenç de la tesi o “no avaluable”. Es procedeix de la següent forma:

a) *El/la candidat/a supera la prova*: L'informe conté llavors les valoracions generals i, si escau, els suggeriments rellevants que s'hagin realitzat. En l'acta cal marcar la casella “avaluació positiva”, és a dir que el doctorand/a ha superat la prova i pot matricular-se en el curs acadèmic següent, seguint el calendari de la Escola de Doctorat.

b) *El/la candidat/a no supera la prova*: L'informe ha de contenir les modificacions que el tribunal considera necessàries i se li comunica al/a la candidat/a què ha de corregir per tal de, en cas que es consideri oportú, pugui ser avaluat altra vegada. En aquest cas es marca la casella “avaluació positiva amb observacions” a l’informe i el doctorand/a haurà de passar una altra comissió de seguiment en el termini màxim de 6 mesos. En el cas que la Comissió i el/la director/a no considerin aplicable la repetició de la prova, cal marcar la casella “avaluació negativa”, i el doctorand/a no podrà realitzar una nova matrícula en el doctorat. La Comissió de Seguiment i el/la director/a es reuniran amb el/la doctorand per a comunicar-li les decisions respecte de la seva continuïtat en els estudis de Doctorat. En aquest cas, l’informe ha de motivar la raó per la qual el doctorand/a no ha superat el seguiment.

c) *El/la candidat/a no s’hi presenta:* Cal marcar la casella “no avaluable” en l’informe. En aquest cas, l’informe ha d’especificar que ‘no s’hi ha presentat’.

El/la Secretari/a de la Comissió de Seguiment haurà de lliurar seguidament les actes d'avaluació degudament emplenades a la Coordinació de Doctorat per al seu arxiu i aquesta elaborarà una llista on constarà per a cada any de seguiment la relació de doctorands/es matriculats/des juntament amb la qualificació obtinguda. Aquesta llista serà aprovada per la CAPD i signada per el/la Coordinador/a del programa, i serà transmesa a l'Escola de Doctorat abans del 30 de setembre de cada any. A més, la coordinació presenta el document ‘Proposta de no Continuïtat en l’Estudi de Doctorat’ dels doctorands que no hagin superat la prova de seguiment, o bé que no s’hi hagin presentat. La resolució de la prova es comunicarà també a l'alumnat. Els/Les candidats/des poden consultar els seus informes (i solament els seus) a la Secretaria del Departament un cop rebut el missatge de la coordinació.

**Prova de seguiment del curs 2019-2020**

Les Comissions del curs 2019-20 estaran formades pels membres: Montserrat Clua, Virginia Fons, Pepi Soto, Teresa Tapada, Anna Piella, Sílvia Álvarez, Aurora González, Josep Lluís Mateo, i Miranda Lubbers (coordinadora), i com a suplents: Silvia Carrasco, Dan Rodríguez, Diana Marre, Jorge Grau, José Luis Molina, Hugo Valenzuela, Montserrat Ventura i Ana Lorena Campo Araúz.

El sorteig dels components de cada comissió i la distribució dels/de les estudiants per comissions es realitzarà durant el mes precedent a la data de la prova.

La celebració de la prova de seguiment de tesi el curs 2019-20 està prevista pels dies **25 i 26 de juny 2020** i la data límit de lliurament de la documentació, **el divendres 12 de juny 2020 a les 13h**.